****

**ΠΑΝΕΠΙΣΤΗΜΙΟ ΜΑΚΕΔΟΝΙΑΣ**

**ΕΡΓΟ: «Αναβάθμιση Ερευνητικών Υποδομών - Ανάπτυξη Κέντρου Καινοτομίας και Επιχειρηματικότητας του Πανεπιστημίου Μακεδονίας»**

**ΔΡΑΣΗ (ΤΜΗΜΑ):**

**4.2.2 – Εργαστήριο Ανάπτυξης Επιχειρηματικών Μοντέλων**

Καταληκτική ημερομηνία εγγραφής: Πέμπτη 25 Σεπτεμβρίου 2025

A person holding a light bulb

AI-generated content may be incorrect.Το **Πανεπιστήμιο Μακεδονίας**, μέσω του **Ειδικού Λογαριασμού Κονδυλίων Έρευνας**, στο πλαίσιο του έργου **«Αναβάθμιση Ερευνητικών Υποδομών - Ανάπτυξη Κέντρου Καινοτομίας και Επιχειρηματικότητας του Πανεπιστημίου Μακεδονίας»**, το οποίο έχει ενταχθεί στην **Πρόσκληση SUB2: «Πανεπιστήμια Αριστείας»**, με **συγχρηματοδότηση από την Ευρωπαϊκή Ένωση – NextGeneration EU**, το **Ταμείο Ανάκαμψης και Ανθεκτικότητας "Ελλάδα 2.0"** (Κωδικός Δράσης: **16289**), καθώς και **εθνικούς πόρους μέσω του Προγράμματος Δημοσίων Επενδύσεων**, σας προσκαλεί να δηλώσετε συμμετοχή στο: **Εργαστήριο Ανάπτυξης Επιχειρηματικών Μοντέλων.**

Το εργαστήριο στοχεύει να εισαγάγει τους ωφελούμενους στη μεθοδολογία του διεθνώς αναγνωρισμένου Business Model Canvas (ΒΜC), προσφέροντάς τους τα κατάλληλα εργαλεία για την κατανόηση του τρόπου με τον οποίο μια επιχείρηση δημιουργεί, προσφέρει και αποκομίζει αξία. Μέσα από τη συστηματική ανάλυση των εννέα κρίσιμων δομικών στοιχείων του επιχειρηματικού μοντέλου (πελατολόγιο, πρόταση αξίας, κανάλια διανομής, σχέσεις με πελάτες, ροές εσόδων, βασικοί πόροι, βασικές δραστηριότητες, στρατηγικές συνεργασίες, δομή κόστους), οι ωφελούμενοι θα κληθούν να διαμορφώσουν μια ολοκληρωμένη εικόνα για την επιχειρηματική τους πρότασης.

Απώτερος σκοπός του εργαστηρίου είναι να μετατρέψει τη θεωρητική σύλληψη μιας επιχειρηματικής ιδέας σε ένα πλήρως εφαρμόσιμο και ρεαλιστικό επιχειρηματικό μοντέλο, δίνοντας στους συμμετέχοντες τη δυνατότητα να απαντήσουν σε καίρια ερωτήματα που καθορίζουν την επιτυχία ή αποτυχία ενός επιχειρηματικού εγχειρήματος. Με την καθοδήγηση εξειδικευμένων εισηγητών, οι ωφελούμενοι θα αποκτήσουν την ικανότητα να αξιολογούν, να αναπτύσσουν και να ωριμάζουν την επιχειρηματική τους ιδέα, ενισχύοντας τις δεξιότητές τους στον στρατηγικό σχεδιασμό, την καινοτομία και τη λήψη αποφάσεων στο πλαίσιο της σύγχρονης επιχειρηματικότητας.

**ΔΟΜΗ ΤΟΥ ΕΡΓΑΣΤΗΡΙΟΥ**

* **Διάρκεια εργαστηρίου:** 60 διδακτικές ώρες (μέρος του εργαστηρίου θα πραγματοποιηθεί και διαδικτυακά).
* **Έναρξη εργαστηρίου:** 30/09/2025 και **Λήξη εργαστηρίου:** 24/10/2025
* **Ημέρες διεξαγωγής Εργαστηρίου:** Τρίτη (18.00 – 21.15), Παρασκευή (18.30 – 20.00) και Σάββατο (14.00
* – 15.30)
* **Χώρος Διεξαγωγής Εργαστηρίου:** Αίθουσα 5, Πανεπιστημίου Μακεδονίας (Εγνατία 156,  
  Τ.Κ. 54636, Θεσσαλονίκη)
* **Δικαίωμα συμμετοχής έχουν:** Οι προπτυχιακοί και οι Μεταπτυχιακοί Φοιτητές του ΠΑΜΑΚ και των υπόλοιπων τριτοβάθμιων Εκπαιδευτικών Ιδρυμάτων της χώρας, οι απόφοιτοι τριτοβάθμιας εκπαίδευσης, το σύνολο της ακαδημαϊκής κοινότητα του Πανεπιστημίου Μακεδονίας και των άλλων Πανεπιστημίων, ερευνητές, διοικητικό προσωπικό, στελέχη επιχειρήσεων ή/και μεμονωμένα άτομα που επιδιώκουν τον εντοπισμό και την εκμετάλλευση επιχειρηματικών ευκαιριών.
* **Η συμμετοχή είναι ΔΩΡΕΑΝ**
* **Με την ολοκλήρωση του Εργαστηρίου θα απονεμηθεί ΒΕΒΑΙΩΣΗ ΠΑΡΑΚΟΛΟΥΘΗΣΗΣ**

**ΠΛΗΡΟΦΟΡΙΕΣ**

**Ονοματεπώνυμο Υπευθύνου: Ζέλτση Τρυφωνία**

**Ώρες Επικοινωνίας: 11.00 – 15.00**

**Τηλέφωνο: 2310 365184**

**ΠΑΤΗΣΤΕ ΓΙΑ [ΔΗΛΩΣΗ ΣΥΜΜΕΤΟΧΗΣ](https://docs.google.com/forms/u/2/d/e/1FAIpQLSf669XFDfN7pO_O0YS-_WJjjLGU5RDlmbyKrC5Ev7Ne3zVm4Q/viewform?usp=send_form)**

**ΜΕΧΡΙ ΤΙΣ 25/09/2025 Ή ΕΝΑΛΛΑΚΤΙΚΑ ΣΚΑΝΑΡΕΤΕ ΤΟ QR:**

Εικόνα που περιέχει μοτίβο, βελονιά, μονοχρωματικό

Το περιεχόμενο που δημιουργείται από AI ενδέχεται να είναι εσφαλμένο.

****